Trujillo (Cáceres)

Dinas yng nghymuned ymreolaethol Extremadura, gorllewin Sbaen,  yw Trujillo. Fe'i lleolir yn Nhalaith Cáceres. Saif 564 medr uwch lefel y môr, 47 km i'r dwyrain o ddinas Cáceres. 

Yn 2023 roedd poblogaeth y fwrdeistref yn 8,668.City Population; adalwyd 7 Rhagfyr 1025

Enw'r ddinas yn ystod y cyfnod Rhufeinig oedd Turgalium. Yn ddiweddarach bu ym meddiant y mwslimiaid am bum canrif hyd 1186.

Mae Trujillo yn gyrchfan boblogaidd i dwristiaid, ac mae'n adnabyddus oherwydd ei chysylltiad a nifer o ffigyrau amlwg yn hanes concwest De America. Brodorion o Trujillo oedd Francisco Pizarro, y gŵr a ddinistriodd Ymerodraeth yr Inca a choncro Periw, a Francisco de Orellana, y cyntaf i deithio ar hyd Afon Amazonas.

bawd|dim|320px|Y Plaza Mayor yn Trujillo, gyda'r cerflun o Francisco Pizarro

Cyfeiriadau

Categori:Dinasoedd Sbaen
Categori:Talaith Cáceres
Categori:Extremadura